ร้านป้าแดงชอบมีเมนูใหม่ๆ มาเรื่อยแหละ 
เราก็ต้องมาอัพเดทรีวิวเพิ่มให้เรื่อยๆ เหมือนกัน
ก็ของเค้าอร่อยทุกอย่างเลยนิ
ล่าสุดเป็น "กล้วยหักมุกเชื่อม" กับ "ข้าวเหนียวทุเรียนน้ำกะทิ"
# กล้วยหักมุกเชื่อม
เป็นเมนูที่ในหลวงรัชกาลที่ 9 ท่านทรงโปรดเชียวนะ ปัจจุบันไม่ค่อยจะเห็นใครทำขาย พอเห็นป้าแดงวางขายปุ๊บรีบแจ้นไปทันที สีสวย เนื้อแน่นหนึบหนับตามแบบฉบับของกล้วยหักมุก ถ้าไม่ชอบหวานมากก็เติมกะทิได้ ชุดละ 20 บาท

# ข้าวเหนียวทุเรียนน้ำกะทิ
ถ้าใครไม่รู้จักข้าวเหนียวน้ำท่วมสูตรเฉพาะของชลบุรีมาก่อนแล้วล่ะก็ มีหวังต้องบ่นข้าวเหนียวทุเรียนของป้าแดงแหงๆ เลย...คือข้าวเหนียวหมูปิ้งชัดๆ 555
ก็อร่อยดี เราเพิ่งเคยกินครั้งแรกเหมือนกัน ข้าวเหนียวแบบนี้ (ไม่มูน) เคยกินแต่กับมะม่วงสุกร้านเจ๊แอ๊วน่ะ เนื้อทุเรียนก็ให้มิใช่น้อย ชุดละ 30 บาท